DÖMSÖD NAGYKÖZSÉGI ÖNKORMÁNYZAT KÉPVISELŐ-TESTÜLETÉNEK

13/2011. (VI.20.), 19/2011. (XII.1.), 22/2011. (XII.19.), 1/2012. (I.23.) és 10/2012. (V.17.) önkormányzati rendeleteivel módosított

**5/2011. (II.17.)**

**R E N D E L E T E**

**a köztisztaságról és a szervezett köztisztasági közszolgáltatás**

**kötelező igénybevételéről**

*A módosításokkal egységes szerkezetben.*

Dömsöd Nagyközségi Önkormányzat Képviselő-testülete a hulladékgazdálkodásról szóló 2000. évi XLIII. törvény 23.§-ban, 24. § (1) bekezdésében,a környezet védelmének általános szabályairól szóló 1995. LIII. tv. 46. § (1) bekezdésének c) pontjában, és a helyi önkormányzatokról szóló módosított 1990. évi LXV. tv. 16. § (1) bekezdésében szereplő felhatalmazás alapján az alábbi rendeletet alkotja:

**VI. fejezet**

**A levegő védelmére vonatkozó szabályok**

**30. §** (1) A lakóházakban a megfelelően karbantartott tüzelőberendezésekben csak arra a berendezésre engedélyezett tüzelőanyagot lehet égetni.

(2) A fűtőberendezésben egészségre káros égésterméket kibocsátó anyagot égetni tilos.

(3) A szabadban háztartási szemét égetése tilos.

(4) A tűz őrzéséről és veszély esetén annak eloltásáról a tűz gyújtója köteles gondoskodni, a tűz helyszínén olyan eszközöket, illetőleg felszereléseket kell készenlétben tartani, amelyekkel a tűz terjedése megakadályozható, illetőleg a tűz eloltható.

Az égetést végzőnek ügyelnie kell arra, hogy az égetésből visszamaradó parázs őrizetlenül ne maradjon, az égetést követően erről meg kell győződni, illetve a parazsat vízzel le kell önteni.

**31. §** (1) Avar és kerti hulladék megsemmisítése elsősorban komposztálással történhet. Az összegyűjtött, de nem komposztált falevelet, gazt, gallyakat az önkormányzat évente egyszer (ősszel) térítésmentesen elszállítja (ún. zöldjárat).

(2) Amennyiben a nem komposztálható, illetve nem komposztálandó kerti hulladék, avar elégetésére kerül sor, akkor az égetést szeptembertől november 15-ig terjedő időszakban, valamint februártól április 15-ig terjedő időszakban minden szerdai és pénteki napon, déltől kell végrehajtani. Napnyugta után történő avar és kerti hulladék égetése céljából tűz nem gyújtható.

(3) A tűzgyújtás folyamán a tűzgyújtásra vonatkozó szabályokat be kell tartani.